Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1566

(1) Általános elvek Általános szabály, hogy a közigazgatási szerveknél felmerült kiadások, ideértve az országos, regionális és helyi közalkalmazottak fizetését, nem jogosultak támogatásra (a technikai segítségnyújtást is beleértve), kivéve azokat a megfelelõen dokumentált kiadásokat, melyek a pénzügyi ellenõrzés, pénzügyi és fizikai monitoring, szabálytalanságok értékelése és megelõzése területén fennálló kötelezettségek végrehajtásából erednek, valamint az elveszett összegek behajtási kötelezettségével kapcsolatosan felmerült kiadásokat. A Nemzeti Alap kivételével, azok a költségek, köztük a munkabérek, melyek irányítási, utóvizsgálati, értékelési és ellenõrzési feladatokkal megbízott, ideiglenesen áthelyezett köztisztviselõknek vagy magánszektorban mûködõ alkalmazottaknak a Bizottság kezdeményezésére történõ idõszakos foglalkoztatásával kapcsolatosak, elszámolhatók az I. szakasz (3) bekezdésében meghatározott technikai segítségnyújtási projekt keretében. A monitoring célokat szolgáló berendezések abban az esetben számolhatók el, ha azt a Pénzügyi Megállapodásban említett technikai segítségnyújtási projekt kifejezetten megengedi.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes